નવસારી શહેરમાં આજથી 8-10 વર્ષ અગાઉ પાલિકાએ મ્યુઝીકલ ડાન્સીંગ ફુવારો બનાવવાનો નિર્ણય કર્યો હતો. આ માટે સરકારમાં દરખાસ્ત કરાતાં પર્યટનની ગ્રાંટ પાલિકાને મળી હતી. આ ગ્રાંટમાંથી નગરપાલિકાએ ટાટા હોલની નજીક શહેરનો પ્રથમ મ્યુઝીકલ ડાન્સીંગ ફુવારો બનાવ્યો હતો. શરૂઆતનાં સમયમાં આ ફુવારો આમજનતા માટે જ લગભગ વિનામૂલ્યે ખૂલ્લો મૂકાયો હતો. જોકે સમય જતાં લોકોની હાજરી ઓછી હોવાનાં કારણે, મેન્ટેનન્સ ખર્ચ કાઢવા યા અન્ય કારણએ ફૂવારાનું પાલિકાએ વેપારીકરણ કર્યુ હતુ. છેલ્લા કેટલાક વર્ષથી ડાન્સીંગ ભાડુ વસુલી આપવામાં આવી રહ્યો છે.